“Waxaan kaloo xasuustaa banaanbixii looga soo horjeeday Qaraxii Zoobe ee ka dhacay garoonka ciyaaraha ee Koonis, Aniga iyo shacabku waxaan kasoo lugeynay Koonis oo waxaan socod ku nimid Zoobe , mararka qaar waxaa dhaceysay in dhalinyaradu garbaha igu qaataan, waa kumanaan dhalinyaro ah oo aaney wax ilaalo ah noo dhaxeyn, Markii uu banaanbixii soo dhamaaday ayaa habeenkii xili dambe waxaa ii yimid wiil ilaaladeyda ka mid ahaa wuxuu igu yiri gudoomiye waxaan ka baqaya inaan Amnigaada ku guul dareysano maxaa yeelay shacabka lagaama celin karo adna ma rabtid inaad ka dhuumato, waxaan ku iri aniga shacabka ayaa ileh amniguna wuxuu ku jiraa inaan ku dhowaado ee kuma jiro inaan ka dhuunto, madaxda hada xilalka heysa waxaan lee yahay shacabka ku dhowaada oo kalsooni galiya sidaas ayaa lagu heli karaa Amni iyo Wadashqeyn.
